Bristol City W.F.C.

**Bristol City Women's Football Club** ke setlhopha sa kgwele ya dinao sa bomme go tswa mo toropong ya Bristol. E ne ya bopiwa ka 1998 jaaka Bristol Rovers W.F.C., ba ne ba bidiwa Bristol Academy W.F.C. ka 2005 morago ga go tlogela go tshegediwa ke Bristol Rovers le go oketsa go nna le seabe le tlhabololo ya sekolo go tswa Bristol Academy of Sport (jaanong SGS Sport), karolo ya South Gloucestershire le Stroud College. Phetogo ya bobedi ya leina, mo nakong eno go nna Bristol City e ne ya amogelwa ke FA Women's Football Board ka nako ya setlha sa WSL sa  2016. Metshameko ya bone ya selegae e ne ya fudusiwa go tswa kwa Stoke Gifford Stadium ya SGS College go ya kwa Robins High Performance Centre mme jaanong e le kwa Ashton Gate Stadium. Bristol City Women ba ne ba fenya tlhatloso go ya kwa FA Women's Super League (WSL), maemo a a kwa godimo a motshameko wa bomme kwa Enyelane ka 2016 mme ba nna teng ditlha di le tlhano pele ga ba fologela kwa FA Women's Championship ka 2021.

## Ditso
**<big>Dingwaga tsa ntlha</big>**

Setlhopha se se ne sa tlhomiwa ka 1998, morago ga go kopanngwa ga ditlhopha tsa basetsana tsa Bristol Rovers le setlhopha sa kwa Wales sa Cable-Tel L.F.C.. Go kopanngwa moo go ne ga diragala ka gore Bristol Rovers e ne e na le ditlhopha tsa basetsana fela go fitlha mo setlhopheng sa dingwaga tse di kwa tlase ga lesome le borataro, ka jalo fa basetsana ba ne ba fitlha dingwaga tse di lesome le borataro ba ne ba patelesega go tswa mo setlhopheng. Go kopanngwa le Cable-Tel go ne go raya gore Bristol Rovers e ne e na le setlhopha se segolo, mme se se botlhokwa thata ke gore se ne sa ba fa phatlha mo South West Combination league, maemo a mabedi fela kwa tlase ga maemo a a kwa godimo a kgwele ya dinao ya bomme kwa Enyelane. Setlhopha se sesha se se kopaneng se ne sa tsaya leina la Bristol Rovers W.F.C. mme sa tshameka metshameko ya kwa gae kwa The Beeches, lefelo la ikatiso le dikantoro tsa tsamaiso tsa Bristol Rovers, tse di kwa Brislington.
left|thumb|Bristol Academy playing Birmingham City in 2006
Setlhopha, jaaka borre ba bone kwa Bristol Rovers, e ne e le batsamai ka tsela nngwe mo malatsing a bone a ntlha, ba tshameka metshameko ya gae kwa The Beeches, Lodge Road (legae la Yate Town), Cossham Street (Mangotsfield United), Memorial Stadium (Bristol Rovers), Fry's Sports Ground kwa Keynsham, The Lawns (Cribbs F.C.), The Hand Stadium (Clevedon Town), Lakeview (Bishop Sutton), le Oaklands Park (Almondsbury Town). Kwa bofelong ba ne ba nna le lebala la bone la metshameko le le neng le agilwe ka maikaelelo, Stoke Gifford Stadium, mo lefatsheng le le neng e le la Filton College (e jaanong e leng South Gloucestershire le Stroud College) ka nako ya setlha sa ntlhantlha sa FA WSL ka 2011. Fa e sale ka nako eo, metshameko yotlhe ya bona ya gae e ne e tshamekiwa koo go fitlha kwa bokhutlong jwa setlha sa 2019-20, ntle le metshameko ya UEFA Women's Champions League, e e neng e tshwaretswe kwa Ashton Gate.
thumb|'''London Bees v Bristol City WFC'''
Leina la setlhopha se le ne la fetolwa go nna Bristol Academy kwa tshimologong ya setlha sa 2005-06 go bontsha go nna le seabe ga Bristol Academy of Sport le setlhopha. Setlhopha se ne sa tswelela go tshameka mo lefelong la Bristol Rovers, mme gape se ne sa tswelela go retiwa ka *The Gas Girls*, e leng leina la Rovers le le sa tlhomamisiwang la *The Gas*. Bristol Rovers, e jaanong e leng mo kgaolong e e kwa tlase ya The Football League, e ne ya iphitlhela e sa kgone go tswelela go duelela setlhopha sa bomme ka 2006 mme ya gogela madi kwa morago. Bristol Academy of Sport e ne ya dumela go thusa setlhopha ka madi mo dikgweding di le lesome le bobedi, mme go ne go na le dipelaelo ka nako ya setlha sa 2006-07 gore a setlhopha se ne se tla kgona go tshela morago ga selemo.

Ka selemo sa 2009 setlhopha se ne sa nna le mathata a madi. Motsamaisi Gary Green o ne a kobiwa, Corinne Yorston a ya kwa Arsenal, Stef Curtis a ya kwa Chelsea mme Gwennan Harries a ya kwa Everton. Ntle le batshameki ba bone ba dinaledi, setlhopha se feditse kwa tlase ga tafole ka 2009-10.

Setlhopha se e ne e le sengwe sa ditlhopha di le robedi tse di simolotseng FA WSL ka Moranang 2011, fa ba ne ba fudugela kwa lebaleng le lesha kwa South Gloucestershire le Stroud College's Stoke Gifford Campus.
thumb|Bristol Academy vs Arsenal
Ka ngwaga wa 2013 setlhopha se ne sa saena tumalano le Bristol City FC mme ba fetola diaparo tsa bone go tswa mo mmaleng o motala go ya kwa mmaleng o mohibidu, mme dingwaga di le tharo morago ga moo setlhopha se ne sa bidiwa Bristol City Women's Football Club.

Ka kgwedi ya Phukwi ya ngwaga wa 2018, setlhopha se ne sa bitsa Tanya Oxtoby go nna motsamaisi wa sone yo mosha, a fudugela mo maemong a  a tswa mo go a mothusi wa setlhopha sa Birmingham City W.F.C.

## Metswedi